Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 335

10. Kishajó- és csónaképítés marketing feladatainak végzése A kishajó- és csónaképítõ technikus a vásárlók szokásaira, piaci magatartására, igényeire alakítja ki a marketing munkáját. Ennek során: — Különbséget tesz külsõ és belsõ vevõk és a hajóépítéshez beszállítók között marketing szemlélet alapján. Elemzi a vállalat saját helyzetét, üzleti környezetet elemez. — Szekunder marketingkutatást végeztet a megelõzõ idõszak vásárlásairól, ennek alapján eldönti a piaci szükségleteket. Megvizsgáltatja a piaci részesedés és a jövedelmezõség kapcsolatát. — Hajóépítés területén portfolióelemzést végeztet, és kialakítja a verseny stratégiáját. — Megvizsgálja a fogyasztói piac jellemzõit és a vásárlási folyamatot. Fogyasztói magatartásvizsgálatot végez külsõ és személyes tényezõk alapján. Elemzi a szervezeti piac sajátosságait. Beszerzési, döntési folyamatot vizsgál. — Megvizsgálja a konkurencia árképzési módszereit, és kialakítja a saját cége ideális árképzését. Vizsgálja a kereslet alakulását az árképzés tükrében. — Felépíti a hajóépítõ vállalkozásának értékesítési rendszerét. Kialakítja a cég profiljához legjobban alkalmazkodó vevõszolgálati rendszerét. — Megtervezi cége reklám- és kommunikációs módszereit. Vizsgálja a különbözõ reklámfolyamatokat, és ennek alapján meghatározza a marketingkommunikációs céljait, reklámköltségvetést készít. Figyelembe veszi a reklámeszközök felhasználásának szempontjait. Folyamatosan értékeli cége reklámtevékenységét, és visszacsatolásokat végez.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes